**Protokoll**

Tilhørende protokoll til B-dels forhandlinger mellom Bring Courier & Express AS og Fagforbundet. Sluttført 3. mai 2022.

Tilstede fra Arbeidsgiver: Ove Bråland Sætre

Tore Nerland

Kristoffer Gromsrud

Tilstede fra Fagforbundet: Andreas Huuse Vaagen

Gerd Øiahals

Jacqueline Hopkinson

Cathrine Sæther Ertsås

Etter B-delsforhandlinger i Bring Courier & Express AS 2022, ble partene enige om følgende:

* Det gis et generelt årslønnstillegg på NOK. 17.500.- til alle ansatte i heltidsstilling. Deltidsansatte får en relativ andel. Tillegget inkluderer alle tillegg gitt i A-delsforhandlingene mellom LO Stat og Spekter.
* Ubekvemstillegg for søndag økes med kr. 5.- pr time.
* Alle justeringer gjøres gjeldende med virkning fra 1. april 2022
* Endret tekst i Overenskomsten:

**Tekst som har gått ut av tariffavtalen:**

**3.4**

I de tilfeller der bedriften har samarbeid med butikk skal arbeidstid direkte før og etter åpningstid regnes som ordinær arbeidstid.

**10.5 Sykepermisjon uten lønn** (denne erstattes av ny tekst)

I tillegg til perioden hvor det ytes sykelønn, jf. pkt. 10.1, kan arbeidstaker innvilges permisjon uten lønn på grunn av sykdom i inntil 6 måneder. Forutsetningen for permisjon er at arbeidstaker i samarbeid med arbeidsgiver utarbeider og følger opp en handlingsplan for permisjonen med sikte på å komme tilbake i arbeid.

**21 LØNNSYSTEM**

Det skal utarbeides et lønnssystem i bedriften.

**Punkter med tekst endringer:**

**2.3 Kompetanseutvikling**

Bedriften skal arbeide for målrettet og systematisk kompetanseutvikling i tråd med de kompetansekrav bedriftens strategiske planer innebærer. Partene skal årlig drøfte plan for kompetanseutvikling i tråd med virksomhetens strategiske planer, herunder gjennomføring av denne.

1. **Godtgjørelse før og på hellig- og høytidsdager.**

Jul-, nyttår-, pinse- og påskeaften samt onsdag før skjærtorsdag utbetales 100 % tillegg etter kl. 1300.

For pålagt arbeid på hellig- og høytidsdager i tråd med punkt 3.2 godtgjøres med ett tillegg på 100%.

**10.5 Sykepermisjon uten lønn**

I tillegg til perioden hvor det ytes sykelønn kan arbeidstaker gis permisjon uten lønn på grunn av sykdom inntil 1 år. Forutsetningen for permisjon er at arbeidstakeren i samarbeid med arbeidsgiver/NAV utarbeider og følger opp en handlingsplan for permisjonsåret med sikte på å komme tilbake i arbeid. Permisjonen gis i den lengde det er definerte planer for.

**Nye punkt som er lagt til:**

**3.4 Gjennomsnittsberegning av arbeidstiden**

Eventuell gjennomsnittsberegning av arbeidstiden skal skje etter AML sine bestemmelser. Turnus/skiftarbeid skal drøftes med tillitsvalgte.

**3.4.1 Arbeidsplaner**

Når arbeidet utføres på forskjellige tider av døgnet, skal det utarbeides arbeidsplaner som viser den ansattes arbeidstid- og fritid.

**3.5 Hjemmevakt**

Regler for hjemmevakt skal avtales i en særavtale

**3.6 Hjemmekontor**

Dersom arbeidsgiver ønsker å tilby hjemmekontor skal det inngås særavtale om omfang og vilkår. Hjemmekontor skal være frivillig og avtales skriftlig med den enkelte. Ved bruk av hjemmekontor skal overenskomstens regler og forskrift om hjemmekontor følges.

**5.1.2 Lønnsfastsettelse**

Selskapet skal ha en stillingsstruktur som viser stillingstitler med tilhørende lønnsspenn. Endringer i stillingsstrukturen drøftes mellom partene

**10.6 Omplassering**

Ved omplassering til annet, evt. lavere lønnet stilling – grunnet sykdom, skade, innskrenkninger eller andre forhold som ikke skyldes arbeidstakeren, skal arbeidstakeren som hovedregel beholde sin grunnlønn som en personlig ordning i to år.

Oslo, 3. mai 2022

Bring Courier & Express AS Fagforbundet

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ove Bråland Sætre Andreas Huuse Vaagen